ກຳມາທິການເສດຖະກິດ ເຕັກໂນໂລຊີ ແລະ
ສິ່ງແວດລ້ອມ ປຶກສາຫາລືຫຼາຍບັນຫາ
ກອງປະຊຸມຄົບຄະນະ ຂອງກຳມາທິການເສດຖະກິດ ເຕັກໂນໂລຊີ ແລະ ສິ່ງແວດ ລ້ອມ ສະພາແຫ່ງຊາດ ປະຈຳ ປີ 2017 ໄດ້ຈັດຂຶ້ນໃນວັນທີ 21 ກັນຍາຜ່ານມານີ້ ທີ່ສູນຝຶກ ອົບຮົມສາກົນ ແລະ ການຮ່ວມ ມືລາວ-ຍີ່ປຸ່ນ, ນະຄອນຫຼວງ ວຽງຈັນ ໂດຍການເປັນປະ ທານຂອງທ່ານ ບຸນປອນ ສີສຸ ລາດ ກຳມະການຄະນະປະຈຳ ປະທານກຳມາທິການເສດຖະ ກິດເຕັກໂນໂລຊີ ແລະ ສິ່ງແວດ ລ້ອມ, ສະມາຊິກສະພາແຫ່ງ ຊາດ, ມີພາກສ່ວນກ່ຽວຂ້ອງ ເຂົ້າຮ່ວມ.
ທ່ານ ບຸນປອນ ສີສຸລາດ ໄດ້ມີຄວາມເຫັນວ່າ: ກອງປະ ຊຸມຈະໄດ້ຮັບຟັງການສະຫຼຸຸບ ຕີລາຄາການເຄື່ອນໄຫວວຽກ ງານປະຈຳປີ 2017 ແລະ ແຜນການເຄື່ອນໄຫວວຽກງານ ປະຈຳປີ 2018; ຮັບຟັງກ່ຽວ ກັບການແກ້ໄຂຜົນກະທົບ ຈາກການນຳໃຊ້ເຄມີອັນຕະ ລາຍເກີນຄ່າມາດຕະຖານຕໍ່ ກັບສິ່ງແວດລ້ອມສັງຄົມ ແລະ ທຳມະຊາດ ຕາມມະຕິຂອງ ກອງປະຊຸມສະພາແຫ່ງຊາດ ສະບັບເລກທີ 018/ສພຊ, ລົງ ວັນທີ 28/11/2016 ຈາກລັດ ຖະມົນຕີກະຊວງຊັບພະຍາ ກອນທຳມະຊາດ ແລະ ສິ່ງ ແວດລ້ອມ; ຮັບຟັງການລາຍ ງານຄວາມຄືບໜ້າຂອງການ ຮ່າງແຜນຈັດສັນທີ່ດິນແຫ່ງ ຊາດ ຈາກລັດຖະມົນຕີກະຊວງ ຊັບພະຍາກອນທຳມະຊາດ ແລະ ສິ່ງແວດລ້ອມ ແລະ ຮັບ ຟັງກ່ຽວກັບຄວາມພ້ອມຕໍ່ຮ່າງ ກົດໝາຍຈຳນວນ 6 ສະບັບ ທີ່ ຈະເອົາເຂົ້າຜ່ານກອງປະຊຸມ ສະໄໝສາມັນເທື່ອທີ 4 ຂອງ ສະພາແຫ່ງຊາດ ຊຸດທີ VIII ແລະ ບັນຫາອື່ນໆ ເພື່ອໃຫ້ບັນ ດາຜູ້ເຂົ້າຮ່ວມໄດ້ຮັບຮູ້ ແລະ ເຂົ້າໃຈ ແລະ ມີເວລາຄົ້ນຄວ້າ ປະກອບຄວາມເຫັນໃສ່ບັນຫາ ທີ່ພົ້ນເດັ່ນ ໃນຂົງເຂດເສດຖະ ກິດ ແລະ ບັນດາເນື້ອໃນສຳ ຄັນທີ່ຈະນຳເຂົ້າພິຈາລະນາ ໃນກອງປະຊຸມສະໄໝສາມັນ ເທື່ອທີ 4 ຂອງສະພາແຫ່ງຊາດ ຊຸດທີ VIII ໃຫ້ມີຄວາມເປັນ ເອກະພາບກັນ.
(ຂ່າວ: ແສງຈັນ)